**Често задавани въпроси, когато чужденци регистрират фирми**

**в Казахстан**

**1. Може ли чужденец да регистрира фирма в Казахстан и има ли някакви ограничения?**

Чужденци могат да открият фирма във вид на дружество с ограничена отговорност (ООД) по същия ред, както и граждани на Казахстан.

Но има едно изискване: чуждестранно физическо лице трябва да има Бизнес-виза С5, за юридически лица виза не е необходима.

*Визи категория С5 «бизнес-имигранти» биват еднократни (за срок до 90 денонощия) и многократни (за срок до 2 години, за етнически казахи – до 3 години).*

*Еднократна виза се издава в посолството на Казахстан въз основа на покана и при наличие на:*

*1) молба;*

*2)медицинско свидетелство, потвърждаващо, че лицето няма заболявания, с които влизането в Казахстан за чужденци и лица без гражданство е забранено;*

*3) медицинска застраховка;*

*4) свидетелство за съдимост;*

*5) справка от упълномощен орган за наличието/отсъствието на забрана за извършване на предприемаческа дейност въз основа на съдебно решение.*

*Получателят на визата трябва да е пълнолетен.*

**2. Може ли чужденец да открие фирма в Казахстан дистанционно, без да идва в Казахстан?**

Забранява се учредяване на юридическо лице от чуждестранни физически лица, които нямат Бизнес-виза С5, съответно дистанционно не може да се открие фирма.

Чужденци - бизнес-имигранти в течение на 2 месеца от влизането си в Казахстан са длъжни да регистрират търговска фирма или да станат акционери.

**3. Как е по-лесно да се регистрира фирма в Казахстан – от чуждестранно физическо или юридическо лице?**

Еднозначно е за чуждестранно юридическо лице, защото то не трябва да получава бизнес-виза С5. Чуждестранно физическо лице предварително трябва да получи виза С5 за бизнес-имигрант.

**4. Списък на необходими документи за откриване на ООД от чужденец.**

За регистрация на фирма в Казахстан чужденците трябва да имат:

а) Бизнес-виза С5;

б) Индивидуален идентификационен номер (ИИН), издаден от данъчната служба;

в) Нотариално заверен превод на паспорта на руски и казахски език.

При условие, че има изброените документи, чужденецът получава електронен цифров подпис (ЕЦП) в Центъра за обслужване на населението (ЦОН) и регистрира ООД по електронен път на сайта на електронното правителство.

Ако всичко е попълнено правилно, ООД може да бъде регистрирано в рамките на един работен ден.

**5. Наименование на дружеството и има ли ограничения**

В Казахстан има определени изисквания към наименованието на фирмата. Наименованието на ООД не трябва напълно или частично да повтаря наименования на юридическите лица, регистрирани в Република Казахстан.

Наименованието на съвместни, чуждестранни дружества трябва задължително да има транслитерация на казахски и руски език. Тоест, ако искате да посочите наименование на латиница, в скоби след основното наименование трябва да има транслитерация. Транслитерацията не е необходима, ако наименованието е на руски и/или казахски език.

**6. Минимален размер на уставния капитал и срок за попълването му.**

Уставен капитал – това е имущество и парични средства, които учредителите влагат, за да започнат търговска дейност.

Минимален размер на уставния капитал за малкия бизнес е 0 тенге, а за средния и голям бизнес е 100 МРП (месечни разчетни показатели).

През 2019 година 1 МРП е равно на 2525 тенге. Срокът за попълване на уставния капитал зависи от учредителите, но не може да надвишава една година от датата на регистрацията на ООД.

**7. Трябва ли да има юридически адрес при регистриране на ООД или може да се използва апартамент като офис?**

В настоящо време не може да се регистрира ООД без юридически адрес.

Много наемодатели не искат да предоставят помещение за юридически адрес, ако ООД още не е регистрирано. Но може да се сключи предварителен договор за наем и след регистриране на ООД да се сключи същински договор за наем. Ако все пак не успяхте да сключите предварителен договор за наем, може да се използва апартамент като юридически адрес.

**8. Може ли чужденец да бъде директор на ООД?**

Чужденец може да бъде директор на ООД, но само ако има съответно разрешение, издадено от упълномощен орган.

*Граждани на държави-участнички в Евразийски икономически съюз могат да бъдат ръководители и редови служители в ООД без да имат разрешение за работа.*